આ મેચ ભલે એકતરફી રહી હોય અને ભારતને હારનો સામનો કરવો પડ્યો હોય પરંતુ ભારતે રેકોર્ડ્સની વણઝાર સર્જી હતી. માહી 500 ઈન્ટરનેશનલ મેચ રમનાર વિશ્વનો પહેલો વિકેટકીપર બન્યો છે. ધોનીએ ઈંગ્લેન્ડ વિરુદ્ધ બીજી ટી20 મેચમાં અને પોતાના જન્મદિવસના એક દિવસ પહેલા જ આ રેકોર્ડ પોતાના નામે કર્યો હતો. ધોનીએ અત્યાર સુધીમાં 90 ટેસ્ટ, 318 વન ડે, 92 ટી20 આંતરરાષ્ટ્રીય મેચ રમી છે. ધોની ભારતનો ત્રીજો અને વિશ્વનો નવમો ક્રિકેટર બન્યો છે.